Ruslans Maļinovskis

**Ruslans Maļinovskis** (, dzimis ) ir ukraiņu futbolists, spēlē pussarga pozīcijā, pārstāv Ukrainas futbola izlasi. Kopš 2024. gada Maļinovskis pārstāv Itālijas futbola čempionāta A sērijas komandu ''Genoa''. Viņš ir standartsituāciju speciālists, un viņam ir spēcīgs un precīzs sitiens ar abām kājām.

## Klubu karjera

### Agrīnā karjera
Maļinovskis sāka savu karjeru vietējā komandā, Polissya Zhytomyr, Serhija Zavalko vadībā.

Maļinovskis bija Ukrainas U-19 izlases dalībnieks. No 2012. gada 1. septembra viņš spēlēja īrē FC Sevastopol komandā, parakstot līgumu uz pusotru gadu.

### Shakhtar Donetsk
No 2011. gada Maļinovskis bija Doneckas "Shakhtar" spēlētājs, no kuras viņš tika nosūtīts īrē uz dažādiem klubiem. Viņš spēlēja Shakhtar-3 komandā, no 2010. līdz 2012. gadam, aizvadot 39 mačus un gūstot 10 vārtus. "Šahtar" pirmajā komandā viņš nepiedalījās.

#### Īre "Sevastopol"
"Sevastopol" komandā Maļinovskis spēlēja 2012.–2013. gada sezonā, aizvadot 16 spēles un gūstot vienus vārtus. Tāpat, 2013. gadā viņš spēlēja komandas fārmklubā "Sevastopol-2", četros mačos gūstot vienus vārtus. 2014. gadā, sakarā ar Krievijas okupāciju Krimas pussalā, "Sevastopol" tika izformēta, un uz tās bāzes tika izveidots jauns klubs.

#### Īre Zorya Luhansk
2014. gadā Maļinovskis devās īrē uz Zorya Luhansk, kur kļuva par komandas galveno spēlētāju. Viņš tika atzīts par labāko jauno spēlētāju Ukrainā. Maļinovskis guva vārtus ne tikai Ukrainas Premjerlīgā, bet divas reizes (kopā 3 vārtus) arī UEFA Eiropas līgā, pret beļģu komandu Charleroi.

#### Īre "Genk"
2016. gada 1. janvārī tika oficiāli paziņots, ka Maļinovskis līdz sezonas beigām tiks izīrēts Beļģijas komandai Genk. Klubā viņš debitēja Beļģijas kausa pusfinālā, pret Ljēžas "Standard" un laukumā pavadīja 72 minūtes. Pavisam īres laikā Beļģijas klubā Maļinovskis visos turnīros aizvadīja 41 spēli, kurā guva 13 vārtus un atdeva astoņas rezultatīvas piespēles.

### Genk
2017. gada 29. maijā tika paziņots, ka "Genk" ir izpirkusi Maļinovska līgumu no Doneckas "Shakhtar", futbolistam parakstot līgumu uz četriem gadiem.

### Atalanta
2019. gada 16. jūlijā Maļinovskis parakstīja līgumu ar Atalanta, par 13,7 miljoniem eiro. 2019. gada 22. oktobrī viņš guva savus pirmos vārtus "Atalanta" sastāvā, UEFA Čempionu līgas spēlē, pret Mančestras "City". "Atalanta" atbalstītāji Maļinovski nosauca par mēneša labāko spēlētāju. Savus pirmos A sērijas vārtus viņš guva 2019. gada 7. decembrī, mačā pret Hellas Verona. 2020. gada 24. jūnijā Maļinovskis guva vārtus, izlīdzinot rezultātu, beigās ar 3:2 uzvarot Lazio. 2021. gada 18. aprīlī viņš guva uzvaras vārtus, pārspējot Juventus, ar 1:0; šī bija "Atalanta" komandas pirmā uzvara pret "Juventus" A sērijā, kopš 2001. gada februāra. 2021. gada 19. maijā viņš guva vārtus Itālijas kausa finālā, pret tiem pašiem pretiniekiem, taču "Atalanta" zaudēja, ar 1:2. 2022. gada 24. februārī, pēc tam, kad viņš bija guvis vārtus pret Olympiacos, viņš pēc Krievijas iebrukuma Ukrainā parādīja T-kreklu ar tekstu "No War in Ukraine".

### Marseille
2023. gada 9. janvārī Maļinovskis tika izīrēts Ligue 1 komandai Marseille, līdz sezonas beigām, ar iespēju Francijas klubam spēlētāju iegādāties. Pēc 23 spēlēm un diviem vārtiem *Les Olympiens* rindās (gan līgas, gan kausa spēlēs), viņa līgums ar Marseļas klubu kļuva par pastāvīgu, 2022.–2023. gada kampaņas beigās.

### Genoa
2023. gada 19. augustā Maļinovskis oficiāli pievienojās tikko paaugstinātajai A sērijas komandai Genoa, uz sezonas ilgu īri. 2024. gada 31. janvārī viņa līgums ar "Genoa" kļuva pastāvīgs.

## Karjeras statistika

### Klubos

### Izlasē

: *Atjaunots 2022. gada 11. jūnijā. Rezultāti, skatoties no Ukrainas izlases skatpunkta; vārtu kolonna parāda rezultātu pēc katriem Maļinovska gūtajiem vārtiem.*

## Sasniegumi
**Sevastopol**

* Ukrainas Pirmā līga: 2012—13

**Genk**

* Beļģijas Pro līga: 2018—19
**Atalanta**

* Coppa Italia finālists: 2020—21

**Individuālie sasniegumi**

* Ukrainas Premjerlīgas gada labākais jaunais spēlētājs: 2013—14
* *[[KRC Genk]]* sezonas labākais spēlētājs: 2018—19
* A sērijas mēneša labākais spēlētājs: 2021. gada maijs, 2022. gada februāris
* A sērijas mēneša vārtu guvums: 2022. gada februāris
* A sērijas labākais piespēlētājs: 2020—21
* Ukrainas zelta talants: 2014 (U21)

## Atsauces

## Ārējās saites